कंपनी ने कहा- 98 लाख रुपए में मिलेगी 250 की स्पीड से दौड़ने वाली हाई-परफॉर्मेंस स्पोर्ट्स कार
BMW इंडिया ने आज (गुरुवार, 8 जून) सेकेंड जनरेशन BMW M2 को भारत में 98 लाख रुपए (दिल्ली, एक्स शोरूम) की शुरुआती कीमत पर लॉन्च कर दिया है। कार 4.1 सेकेंड में 100 KMPH की स्पीड पर पहुंच जाती है।
BMW इंडिया ने आज (गुरुवार, 8 जून) सेकेंड जनरेशन BMW M2 को भारत में 98 लाख रुपए (दिल्ली, एक्स शोरूम) की शुरुआती कीमत पर लॉन्च कर दिया है। कार 4.1 सेकेंड में 100 KMPH की स्पीड पर पहुंच जाती है। इसकी टॉप स्पीड 285 KMPH है।
कंपनी ने टू-डोर वाली हाई-परफॉर्मेंस स्पोर्ट्स कार की बुकिंग शुरू कर दी है। कंपनी जल्द ही कार की डिलीवरी शुरू करेगी। इंडियन मार्केट में कार को दो वैरिएंट में उतारा गया है। ऑल-न्यू BMW M2 के पेट्रोल ऑटोमैटिक वैरिएंट की दिल्ली एक्स-शोरूम प्राइस 98 लाख रुपए है।
बायर्स 1 लाख रुपए (₹99 लाख) ज्यादा देकर इसके मैनुअल ट्रांसमिशन वैरिएंट को खरीद सकते हैं। कार 5 कलर ऑप्शन अल्पाइन वाइट सोलिड, एम जैंडवूर्ट ब्लू सॉलिड, ब्लैक सेफायर मैटालिक, एम टोरोंटो रेड मैटेलिक और एम ब्रुकलिन ग्रे मैटेलिक में अवेलेबल है।
स्पोर्ट्स कार को कस्टामाइज करवा सकेंगे बायर्स
BMW M2 को भारत में कम्प्लीटली बिल्ट यूनिट के रूप में इम्पोर्ट किया जाता है। कार की लिमिटेड यूनिट को भारत में सेल किया जाएगा। मीडिया रिपोर्ट्स के अनुसार, M2 की कुछ प्री-स्पेकेड यूनिट्स देश में पहले ही आ चुकी हैं और डिलीवरी के लिए अवेलेबल हैं। हालांकि, बायर्स M2 को अपनी चॉइस के अनुसार कस्टमाइज भी करवा सकते हैं।
BMW M2: परफॉर्मेंस
सेकेंड जनरेशन BMW M2 में 3.0-लीटर का ट्विन-टर्बोचार्ज्ड, 6-सिलेंडर इन-लाइन पेट्रोल इंजन दिया गया है, जो 460 HP की पावर और 550 NM का पीक टॉर्क जनरेट करता है। इस इंजन को 8-स्पीड टॉर्क कन्वर्टर ऑटोमैटिक गियरबॉक्स और 6-स्पीड मैनुअल गियरबॉक्स के साथ ट्यून किया गया है। ये इंजन BMW M3 और BMW M4 में भी मिलता है।
BMW का दावा है कि नई M2 0 से 100 किलोमीटर प्रति घंटे की रफ्तार ऑटोमैटिक गियरबॉक्स के साथ सिर्फ 4.1 सेकेंड में और मैनुअल गियरबॉक्स के साथ सिर्फ 4.3 सेकेंड में पकड़ सकती है। कार की टॉप स्पीड 250 KMPH है।
BMW M2 : डिजाइन और डायमेंशन
नई BMW M2 कंपनी के अंतरराष्ट्रीय मार्केट में पहले से अवेलेबल 2 सीरीज कूपे मॉडल्स के समान अग्रेसिव बॉडी किट के साथ आती है। इसके फ्रंट में BMW की सिग्नेचर फ्रेमलेस हॉरिजॉन्टलल किडनी ग्रिल दी गई है, जिसके दोनों ओर इनबिल्ट डे-टाइम रनिंग लाइट्स के साथ वाइड-सेट हेडलैंप मिलते हैं।
इसके अलावा कार के रियर में एक स्टायलिश और फंक्शनल रियर स्पॉइलर, एक जीटी-स्टाइल रियर डिफ्यूजर और क्वाड एग्जॉस्ट दिया गया है। 19 इंच के फ्रंट और 20 इंच के रियर BMW जेट-ब्लैक अलॉय व्हील कार को और भी स्पोर्टी लुक देते हैं। डायमेंशन की बात करें तो नई M2 की लेंथ 4,575mm है, जो M4 से 219mm छोटी है। लेकिन, पिछली जनरेशन की M2 से 114mm ज्यादा है।
कार के इंटीरियर में कर्व्ड डिस्प्ले दिया गया है। इसमें लेटेस्ट BMW आईड्राइव OS8 के साथ 14.9 इंच का इंफोटेनमेंट सिस्टम और एम-स्पेसिफिक ग्राफिक्स के साथ 12.3 इंच का इंस्ट्रूमेंटेशन क्लस्टर शामिल है। इसके अलावा एक हेड-अप डिस्प्ले भी दिया गया है।
BMW M2: फीचर्स और ऑप्शन
कार के स्टैंडर्ड इक्यूपमेंट में कम्फर्ट एक्सेस सिस्टम मिलता है। इसके अलावा कंफर्ट फीचर में मेमोरी फंक्शन के साथ पावर्ड सीट्स, M सीट बेल्ट, एक हर्मन कार्डन साउंड सिस्टम, BMW कनेक्टेड पैकेज, वायरलेस चार्जिंग, M शैडोलाइन ट्रिम के साथ शामिल हैं।
इटीरियर में बायर्स ब्लैक या कॉन्यैक शेड्स में सीट अप्होल्स्ट्री चुन सकते हैं, जबकि डैशबोर्ड पर एल्यूमीनियम हाइलाइट्स के साथ BMW M-स्पोर्ट सीटें स्टैंडर्ड मिलेंगी। इसके अलावा बायर्स के लिए कार्बन-फाइबर रूफ, कार्बन-फाइबर बकेट सीट और एम ड्राइवर पैकेज का भी ऑप्शन है।